Selfossi 25. mars 2025

*Til aðildarfélaga Frjálsíþróttaráðs HSK.*

Með bréfi þessu er boðað til aðalfundar Frjálsíþróttaráðs HSK sem haldinn verður í Tíbrá á Selfossi mánudaginn 7. apríl nk. kl. 20:00. Til aðalfundar er boðið fulltrúum frá aðildarfélögum Frjálsíþróttaráðs HSK og stjórn HSK. 14 aðildarfélög ráðsins eiga samtals rétt á að senda 23 fulltrúa á aðalfundinn. Á dagskrá eru hefðbundin aðalfundarstörf.

Í 4. grein laga ráðsins segir: **,,***Aðalfundi sitja fulltrúar þeirra félaga eða deilda innan HSK sem aðild eiga að ráðinu. Hvert félag eða deild ráðsins hefur rétt til að senda einn fulltrúa á aðalfundinn. Auk þess hafa félög eða deildir rétt á einum til viðbótar fyrir hverja 100 iðkendur sem þeir áttu samkvæmt starfsskýrslum eða brot úr þeirri tölu. Dæmi: 1-100 iðkendur=2 fulltrúar, 101-200 iðkendur= 3 fulltrúar osfrv.”*

Samkvæmt starfsskýrslum síðasta árs voru iðkendur á sambandssvæðinu 366 talsins og skiptast þeir á sex félög.

**Fulltrúafjöldi félaga er sem hér segir:**

*Félag Iðkendur Fjöldi fulltrúa*

Íþr.f. Dímon 82 2

Íþr.f. Garpur 1

Íþr.f. Suðri 1

Umf. Biskupstungna 1

Umf. Gnúpverja 1

Umf. Hekla 25 2

Umf. Hvöt 19 2

Umf. Hrunamanna 67 2

Umf. Laugdæla 37 2

Umf. Selfoss 200 3

Umf. Skeiðamanna 1 2

Umf. Þór 1

Umf. Þórsmörk 1

Umf. Þjótandi 21 2

**Samtals 366 23**

**Stjórnarkjör**

Í 9. gr laga ráðsins segir: ,,*Stjórn ráðsins skal skipuð fimm mönnum. Kjörtímabil stjórnarmanna er tvö ár. Skulu þeir kosnir á aðalfundi þannig að annað árið eru kjörnir þrír en hitt árið tveir. Á aðalfundi er einnig kosinn skoðunarmaður reikninga og annar til vara”.*

2023 voru Guðmunda Ólafsdóttir og Eyrún María Guðmundsdóttir kosnar til tveggja ára. 2024 voru Guðmundur Finnbogason, Helgi S. Haraldsson og Tinna Björnsdóttir kosin til tveggja ára.

*Hjálagt:*

Kjörbréf og lög ráðsins

 Með ósk um góða mætingu,

f.h stjórnar frjálsíþróttaráðs HSK,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Guðmunda Ólafsdóttir

 Formaður frjálsíþróttaráðs HSK